Wees ’n Trojaanse perd | Netwerk24
15 Mei 2018 00:12
Die kerk, die regering, die onderwys . . . hoe maklik is dit nie om oor sulke stelsels te kla nie.
Die probleem is dat hierdie stelsels nie kan terugpraat of verander nie, maar mense kan. Mense in stelsels kan verander.
Tog glo die meeste mense hulle is magteloos teen al die burokrasie in sulke stelsels. Wel, dis nie waar nie. Stelsels is doof, maar mense nie. Dis nie stelsels wat onmenslik of korrup is nie, dis mense.
Boosheid setel in mense se harte. Daarom moet ons altyd met mense werk wanneer ons stelsels wil verander. Mentor een leier in enige stelsel om op die Here se roete van genade en geregtigheid te leef, dan begin die doelpale skuif. Behandel ’n paar amptenare, leerlinge en kerklike werkers met groter deernis, soos wat die Here ons leer, en dinge begin verander. Mens vir mens, verhouding vir verhouding – só gebeur God se koninkryk.
In enige stelsel is die Here op soek na menslike Trojaanse perde om die regte verskil te maak.
Meer oor: Trojaanse Perd | Geloof | Sielsgoed